Joriy yil 9 iyul kuni mamlakatda muddatidan ilgari O‘zbekiston prezidenti saylovi o‘tkaziladi. Foto: Dunyo AA "Dunyo" xabariga ko‘ra, Koreya Respublikasida ham saylov uchastkalari tuzilib, ushbu mamlakatdagi vatandoshlarga ko‘proq qulaylik yaratish maqsadida yana 18 yirik shaharlarida muddatidan oldin ovoz berish nuqtalari tashkil etildi. Bugun Janubiy Koreyaning Chonju, Ulsan va Pochon shaharlarida tashkil etilgan muddatidan oldingi saylov o‘tkazish joyida ovoz berish jarayoni boshlandi. Vatandoshlar O‘zbekiston prezidenti saylovi kampaniyasi, davlat rahbarligiga nomzodlar va ularning saylovoldi dasturlari, milliy qonunchilikdagi o‘zgarishlar bilan tanishib, o‘zlari xohlagan nomzodga ovoz bermoqda, deyiladi xabarda.